ทนาย ควบเก๋ง เสยท้าย-รถพ่วง สลดคาซาก 4 ศพ 
อีกรายอัดต้นไม้ เซ่นคนงาน 2 ศพ,ซิ่งสยอง 2 รายซ้อน รายแรกทนายความ เมืองชัยนาทขับรถเก๋งพาเพื่อนบ้านสาวใหญ่อีก 3 คน ขับกลับจากดื่มกินที่ร้านอาหารเพื่อกลับบ้าน ,ชนท้ายรถบรรทุกพ่วง,โชเฟอร์จอดบนไหล่ทางหน้าปั๊มน้ำมันเพื่อลงไปเข้าห้องน้ำ ทำให้ทนายความกับเพื่อนตายคาซากรถ 4 ศพ อีกราย 2 หนุ่มคนงานห้อรถปิกอัพฝ่าฝนมุ่งหน้าเข้าตัวเมืองพระนครศรีอยุธยา รถเสียหลักพุ่งลงร่องชนต้นไม้หักโค่นก่อนข้ามไปอีกฝั่ง คนงานชะตาถึงฆาตกระเด็นหลุดจากตัวรถสังเวยชีวิตทั้งคู่,อุบัติเหตุสยอง 2 รายคร่าชีวิตคนขับและผู้โดยสารรวม 6 ศพ รายแรกเมื่อเวลา 00.05 น. วันที่ 25 ส.ค. ร.ต.อ.ฉลองชัย บางจั่น รอง สว.(สอบสวน) สภ.เมืองชัยนาท รับแจ้งเหตุรถเก๋งชนกับท้ายรถบรรทุกพ่วงมีผู้เสียชีวิตและบาดเจ็บหลายราย บนถนนคู่ขนานทางหลวงหมายเลข 340 ชัยนาท-สุพรรณบุรี หน้าปั๊มเชลล์ ต.ในเมือง พร้อมด้วยแพทย์เวร รพ.ชัยนาทนเรนทร นำกำลังและเจ้าหน้าที่รถกู้ชีพ รพ.ชัยนาทนเรนทร และเจ้าหน้าที่อาสามูลนิธิร่วมกตัญญูชัยนาท รุดไปชันสูตรศพและช่วยเหลือผู้บาดเจ็บ,ที่เกิดเหตุพบรถเก๋งมิตซูบิชิแชมป์สีแดง ทะเบียน 8ฮ-1949 กรุงเทพมหานคร ชนท้ายรถบรรทุกพ่วง ฮีโน่ทะเบียน 88-5029 นครปฐม ตัวพ่วงทะเบียน 88-5029 จอดอยู่ไหล่ทาง จนรถเก๋งพังยับเยินหน้ารถยุบถึงห้องโดยสาร มีผู้เสียชีวิตถูกอัดก๊อบปี้ตายคาที่ 3 ศพ ชื่อนายเฉลิมพงษ์ แสงไชย อายุ 59 ปี คนขับ อาชีพทนายความ นางอมรรัตน์ เปียเมือง อายุ 62 ปี นั่งข้างคนขับ กับนางบัวลอย พิลึก อายุ 54 ปี ช่างเสริมสวย นั่งอยู่เบาะหลัง คนเจ็บชื่อนางจรินทร์ ทองขวัญ อายุ 54 ปี เป็นพยาบาล รพ.รวมแพทย์ชัยนาท หายใจรวยรินอยู่เบาะหลัง เจ้าหน้าที่ช่วยกันใช้เครื่องตัดถ่างงัดซากรถเพื่อนำส่งโรงพยาบาล แต่ไม่ทันกาล นางจรินทร์ตายคาซากรถ ทำให้มียอดผู้เสียชีวิตรวม 4 ศพ,นายมงคล ปองได้ อายุ 54 ปี โชเฟอร์รถบรรทุกพ่วงคู่กรณี ให้การว่าขับรถมาจาก จ.นครปฐม เพื่อที่จะไปรับสินค้าที่ จ.พิจิตร แต่เกิดท้องเสียจอดรถที่ไหล่ทางหน้าปั๊มน้ำมันลงไปเข้าห้องน้ำในปั๊ม พอออกมาก็พบรถเก๋งคันดังกล่าวชนท้ายรถพังยับทั้งคันทำให้มีผู้เสียชีวิตยกคันรถอย่างน่าสลดใจ,สอบสวนทราบว่า ผู้ตายทั้ง 4 คน เป็นเพื่อนบ้านอยู่หมู่บ้านมณเฑียรทอง ต.บ้านกล้วย อ.เมืองชัยนาท ชักชวนกันออกมาดื่มกินที่ร้านอาหารแห่งหนึ่งใกล้เขื่อนเจ้าพระยา กระทั่งเดินทางกลับนายเฉลิมพงษ์ขับรถฝ่าฝนมาตามถนนคู่ขนาน รถเสียหลักพุ่งชนท้ายรถบรรทุกพ่วงคู่กรณีจอดอยู่ไหล่ทางเต็มแรง ตำรวจจะได้สอบสวนหาสาเหตุที่แท้จริงต่อไป,อีกรายเวลา 02.00 น. พ.ต.ท.ประมูล บุญชาลี สว.(สอบสวน) สภ.บางบาล จ.พระนครศรีอยุธยา รับแจ้งเหตุรถเสียหลักชนต้นไม้ในร่องกลางถนนสายอยุธยา-เสนา หมู่ 9 ต.มหาพราหมณ์ นำกำลังและเจ้าหน้าที่สมาคมอยุธยารวมใจ หน่วยกู้ภัยอยุธยารุดไปสอบสวน พบรถปิกอัพโตโยต้าวีโก้สี่ประตูสีดำ ทะเบียน กง 492 พิจิตร พังยับเยิน ยางล้อหน้าและล้อหลังด้านซ้ายแตก ข้ามร่องกลางถนนไปจอดอยู่บนถนนฝั่งมุ่งหน้าไป อ.เสนา มีนายอนุกูล มังคลา อายุ 34 ปี ชาว อ.แม่ริม จ.เชียงใหม่ หลุดออกมานอนจมเลือดข้างรถหายใจรวยรินเพียงครู่เดียวก็เสียชีวิตลง และพบศพนายบัณฑิต ทองยม อายุ 32 ปี ชาว อ.โพทะเล จ.พิจิตร กระเด็นออกมาตาย คาพงหญ้าในร่องกลางถนน,สอบสวนเบื้องต้นทราบว่าผู้ตายทั้งสองทำงานโรงงานแห่งหนึ่งในนิคมสหรัฐนคร อ.นครหลวง จ.พระนครศรีอยุธยา ก่อนเกิดเหตุขับรถปิกอัพมาจาก อ.เสนา มุ่งหน้าเข้าตัวเมืองอยุธยา ถึงที่เกิดเหตุถนนแยกออกเป็นรูปตัววายมีร่องกลางถนน ประกอบกับมีฝนตกถนนลื่น อาจเป็นสาเหตุให้รถเสียหลักพุ่งตกร่องกลางถนนชนต้นไม้หักโค่น ก่อนข้ามเลนไปฝั่ง อ.เสนา เป็นเหตุให้นายอนุกูลและนายบัณฑิตกระเด็นหลุดจากรถสังเวยชีวิตสยอง ซึ่งตำรวจจะสอบสวนว่าใครเป็นคนขับและหาชนวนอุบัติเหตุสยองต่อไป
ซิ่งสยอง 2 รายซ้อน รายแรกทนายความ เมืองชัยนาทขับรถเก๋งพาเพื่อนบ้านสาวใหญ่อีก 3 คน ขับกลับจากดื่มกินที่ร้านอาหารเพื่อกลับบ้าน ชนท้ายรถบรรทุกพ่วงโชเฟอร์จอดบนไหล่ทางหน้าปั๊มน้ำมัน
อุบัติเหตุสยอง,เก๋งชนรถบรรทุก,ชัยนาทนเรนทร,มงคล ปองได้,หน้าปั๊มน้ำมัน,ประมูล บุญชาลี,ข่าวหน้า1,ข่าวทั่วไป